O‘zbekistonning har bir viloyatida Qatag‘on qurbonlari xotirasi muzeylari tashkil etiladi

O‘zbekiston Fanlar akademiyasining Qatag‘on qurbonlari xotirasi davlat muzeyi Vazirlar Mahkamasi ixtiyoriga o‘tadi, viloyatlardagi oliy ta’lim muassasalari tuzilmasida esa Qatag‘on qurbonlari xotirasi muzeylari tashkil etiladi. Adliya vazirligining “Huquqiy axborot” kanali xabariga ko‘ra, bu haqda Vazirlar Mahkamasi tomonidan tegishli qaror qabul qilingan.

Bunday muzeylarni tashkil etish maqsad — mustabid tuzum davridagi qatag‘on siyosatining sabablari va foijiali oqibatlarini chuqur o‘rganish hamda ularni haqqoniy yoritish maqsadida muzey ekzpozitsiyasini tashkil etishdir.
Shuningdek, hukumatning shu qarori bilan Axborot texnologiyalari va kommunikatsiyalarini rivojlantirish vazirligiga ikki oy muddatda Qatag‘on qurbonlari xotirasi virtual muzeyini tashkil etish vazifasi yuklangan.